CELEX: 32014R0849
Language: sl
Date: 2014-08-04 00:00:00
Title: Izvedbena uredba Komisije (EU) št. 849/2014 z dne 4. avgusta 2014 o izdaji dovoljenja za pripravke Pediococcus acidilactici NCIMB 30005, Lactobacillus paracasei NCIMB 30151 in Lactobacillus plantarum DSMZ 16627 kot krmne dodatke za vse živalske vrste  Besedilo velja za EGP

5.8.2014   
            
            
               SL
            
            
               Uradni list Evropske unije
            
            
               L 232/16
            
         IZVEDBENA UREDBA KOMISIJE (EU) št. 849/2014
   z dne 4. avgusta 2014
   o izdaji dovoljenja za pripravke Pediococcus acidilactici NCIMB 30005, Lactobacillus paracasei NCIMB 30151 in Lactobacillus plantarum DSMZ 16627 kot krmne dodatke za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V členu 10(7) Uredbe (ES) št. 1831/2003 v povezavi s členom 10(1) do (4) navedene uredbe so določene posebne določbe za oceno proizvodov, ki se uporabljajo v Uniji kot silirni dodatki.
            
         
               (2)
            
            
               V skladu s členom 10(1)(b) Uredbe (ES) št. 1831/2003 so bili pripravki Pediococcus acidilactici NCIMB 30005, Lactobacillus paracasei NCIMB 30151 in Lactobacillus plantarum DSMZ 16627 vpisani v register krmnih dodatkov kot obstoječi proizvodi iz funkcionalne skupine silirnih dodatkov za vse živalske vrste.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe so bili vloženi zahtevki za izdajo dovoljenja za navedene pripravke kot krmne dodatke za vse živalske vrste ter za njihovo uvrstitev v kategorijo „tehnološki dodatki“ in funkcionalno skupino „silirni dodatki“. V skladu s členom 7(3) Uredbe (ES) št. 1831/2003 so bili navedenim zahtevkom priloženi zahtevani podatki in dokumenti.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenjih z dne 6. marca 2014 (2) navedla, da zadevni pripravki pod predlaganimi pogoji uporabe nimajo škodljivega vpliva na zdravje živali in ljudi ali na okolje.Agencija je tudi ugotovila, da lahko pripravki Pediococcus acidilactici NCIMB 30005, Lactobacillus paracasei NCIMB 30151 in Lactobacillus plantarum DSMZ 16627 izboljšajo proizvodnjo silaže z zvišanjem koncentracije mlečne kisline in zmanjšanjem izgube suhe snovi. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitskih metodah krmnih dodatkov, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena pripravkov Pediococcus acidilactici NCIMB 30005, Lactobacillus paracasei NCIMB 30151 in Lactobacillus plantarum DSMZ 16627 kaže, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenih pripravkov, kakor je opredeljeno v Prilogi k tej uredbi.
            
         
               (6)
            
            
               Ker ni varnostnih razlogov, zaradi katerih bi morali takoj začeti veljati spremenjeni pogoji za izdajo dovoljenja, je primerno zagotoviti prehodno obdobje, da se lahko zainteresirane strani pripravijo na izpolnjevanje novih zahtev zaradi izdaje dovoljenja.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Izdaja dovoljenja
   Pripravki iz Priloge, ki spadajo v kategorijo dodatkov „tehnološki dodatki“ in funkcionalno skupino „silirni dodatki“, se dovolijo kot dodatki v prehrani živali v skladu s pogoji iz navedene priloge.
   Člen 2
   Prehodni ukrepi
   Pripravki iz Priloge in krma s temi pripravki, ki so proizvedeni in označeni pred 25. februarjem 2015 v skladu s pravili, ki se uporabljajo pred 25. avgustom 2014, se lahko še naprej dajejo na trg in uporabljajo do porabe obstoječih zalog.
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. avgusta 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2014; 12(3):3613; EFSA Journal 2014; 12(3):3611; EFSA Journal 2014; 12(3):3612.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg sveže snovi
               
            
                  
                     Kategorija tehnoloških dodatkov. Funkcionalna skupina: silirni dodatki
                  
               
            
                  1k21013
               
               
                  —
               
               
                  
                     Pediococcus acidilactici
                  
                  NCIMB 30005
               
               
                  
                     Sestava dodatka
                  
                  Pripravek Pediococcus acidilactici NCIMB 30005 z najnižjo vsebnostjo 1 × 107 CFU/g dodatka.
                  
                     Lastnosti aktivne snovi
                  
                  Žive celice Pediococcus acidilactic NCIMB 30005.
                  
                     Analitska metoda
                      (1)
                  
                  Metoda štetja pri krmnem dodatku: metoda razmaza na plošči z uporabo agarja MRS (EN 15786).
                  Identifikacija: gelska elektroforeza v pulzirajočem polju (PFGE).
               
               
                  vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja.
                           
                        
                              2.
                           
                           
                              Priporočena najmanjša vsebnost dodatka, kadar se ne uporablja v kombinaciji z drugimi mikroorganizmi kot silirnimi dodatki: 5 × 107 CFU/kg sveže snovi.
                           
                        
                              3.
                           
                           
                              Zaradi varnosti se pri ravnanju z dodatkom priporoča uporaba zaščite za dihala, zaščite za oči in rokavic.
                           
                        
               
                  25. avgust 2024
               
            
                  1k20748
               
               
                  —
               
               
                  
                     Lactobacillus paracasei
                  
                  NCIMB 30151
               
               
                  
                     Sestava dodatka
                  
                  Pripravek Lactobacillus brevis NCIMB 30151 z najnižjo vsebnostjo 1 × 107 CFU/g dodatka.
                  
                     Lastnosti aktivne snovi
                  
                  Žive celice Lactobacillus brevis NCIMB 30151.
                  
                     Analitska metoda
                      (1)
                  
                  Metoda štetja pri krmnem dodatku: metoda razmaza na plošči z uporabo agarja MRS (EN 15787).
                  Identifikacija: gelska elektroforeza v pulzirajočem polju (PFGE).
               
               
                  vse živalske vrste
               
               
                   
               
               
                   
               
               
                   
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja.
                           
                        
                              2.
                           
                           
                              Priporočena najmanjša vsebnost dodatka, kadar se ne uporablja v kombinaciji z drugimi mikroorganizmi kot silirnimi dodatki: 5 × 107 CFU/kg sveže snovi.
                           
                        
                              3.
                           
                           
                              Zaradi varnosti se pri ravnanju z dodatkom priporoča uporaba zaščite za dihala, zaščite za oči in rokavic.
                           
                        
               
                   
               
            
                  1k20749
               
               
                  —
               
               
                  
                     Lactobacillus plantarum
                  
                  DSMZ 16627
               
               
                  
                     Sestava dodatka
                  
                  Pripravek Lactobacillus plantarum (DSM 16627) z najnižjo vsebnostjo 1 × 107 CFU/g dodatka.
                  
                     Lastnosti aktivne snovi
                  
                  Žive celice Lactobacillus plantarum DSMZ 16627
                  
                     Analitska metoda
                      (1)
                  
                  Metoda štetja pri krmnem dodatku: metoda razmaza na plošči z uporabo agarja MRS (EN 15787).
                  Identifikacija: gelska elektroforeza v pulzirajočem polju (PFGE).
               
               
                  vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja.
                           
                        
                              2.
                           
                           
                              Priporočena najmanjša vsebnost dodatka, kadar se ne uporablja v kombinaciji z drugimi mikroorganizmi kot silirnimi dodatki: 5 × 107 CFU/kg sveže snovi.
                           
                        
                              3.
                           
                           
                              Zaradi varnosti se pri ravnanju z dodatkom priporoča uporaba zaščite za dihala, zaščite za oči in rokavic.
                           
                        
               
                  25. avgust 2024
               
            
         (1)  Podrobnosti o analitskih metodah so na voljo na naslovu referenčnega laboratorija: http://www.irmm.jrc.be/eurl-feed-additives.